Kate keel

Kate keel (Kai, Kate Dong, Kâte, kate) kuulub Paapua keelte Üld-Uus-Guinea hõimkonna Finisterre-Huoni keelte hulka. Paapua Uus-Guinea piirkond on keelelise varieeruvuse tiheduse poolest maailmas esikohal.
Kate keele dialektid on Magobineng (Bamota), Parec, Wamora (Wamola), Wana, Wemo. Need dialektid võivad olla ka iseseisvad keeled. 
Emakeelena kõnelejaid on kokku 20 000. Paapua Uus-Guinea Evangeelne Luterlik Kirik kasutab kate keelt kirikukeelena, mistõttu on selle keele teise keelena kõnelejaid 80 000. Keele emakeelena kõnelejate kirjaoskuse protsent on 25–50%, teise keelena kõnelejate hulgas on kirjaoskuse protsent 50–75%. Kirjasüsteemiks on ladina kiri.
Keelt kõneldakse Paapua Uus-Guinea riigis, täpsemalt Morobe provintsis Finschhafeni linnas.

Fonoloogia
Vokaalid

Vokaali â foneetiline transkriptsioon on [ɔː].

+ Kate vokaalid eesvokaalid  tagavokaalid  kõrged vokaalid i  u  keskkõrged vokaalid e  o  madalad vokaalid a  â 

Konsonandid
Kõrisulghäälik c esineb ainult pärast vokaali ja saksa keeleteadlane Pilhofer kirjeldab seda kui vokaali omadust, mis aitab eristada näiteks sõna bo (suhkruroog) sõnast boc (väga) ja si (istutus) sõnast sic (puljong).
Konsonant z esineb ainult vokaalide vahel ja ʒ ainult morfeemi alguses. 
Tähed q ja q (q tegelik kirjapilt arvutikirjas puudub) häälduvad vastavalt [kp] ja [gb].

+Kate konsonandid labiaalid  labiovelaarid  dentaalid  alveopalataalid  velaarid  glotaalid helitud konsonandid p  q  t  z  k  c  helilised konsonandid b  q  d  ʒ  g  prenasaalid mb  ŋq  nd  nʒ  ŋq  nasaalid m   n   ŋ  helitud frikatiivid f    s   h  helilised frikatiivid w      verberandid   l    aproksimandid    j  

Vabad asesõnad
Kate keeles esineb nii eksklusiivne kui ka inklusiivne I isiku asesõna, arvatavasti austroneesia keelte mõjutuste tõttu. Paapua keelte hulgas on kate keelele iseloomulik eristus inklusiivse ja eksklusiivse esimese isiku vahel vähelevinud.

 Isik  Ainsus  Mitmus  Kaksus I isik (eksklusiivne)  no  nâŋe  nâhe I isik (inklusiivne)  -  nâŋac  nâhâc II isik  go  ŋoŋe  ŋohe III isik  e  jaŋe  jahe

Keelenäited

 NäitedMu Ʒeri dâŋ  üldine tervitusFuri biaŋ  hommikune tervitus
 Ʒâaŋ biaŋ  lõunane tervitusOwâ biaŋ  pärastlõunane tervitusGum biaŋ  öine tervitusNo sone?  Kuidas sul läheb?Wofuŋ Jesu Mesia ele miti qâlicne ʒi  uus testament kate keeles

Arvsõnad
+ Arvsõnad ühest kümneni kate keeles 1  mocjahoŋ  üks 2  jojohac  kaks 3  johacâmoc  kolm 4  johacâjohac  neli 5  memoc  viis 6  memoc â memocko mocjahoŋ  kuus 7  memoc â memocko jojohac  seitse 8  memoc â memocko johacâmoc  kaheksa 9  memoc â memocko johacâjohac  üheksa 10  mejohac  kümme

Viited

 Kirjandis 
 Flierl, Wilhelm, and Hermann Strauss, eds. (1977). Kâte dictionary. Series C-41. Canberra: Pacific Linguistics.
 Ross, Malcolm (2005). "Pronouns as a preliminary diagnostic for grouping Papuan languages". In Andrew Pawley, Robert Attenborough, Robin Hide, Jack Golson, eds. Papuan pasts: cultural, linguistic and biological histories of Papuan-speaking peoples. Canberra: Pacific Linguistics. pp. 15–66. ISBN 0858835622. OCLC 67292782.

Välislingid
Uus testament kate keeles

Kategooria:Paapua keeled
Kategooria:Paapua Uus-Guinea keeled